《杏城侍郎以次韵樊山秋柳诗见示仍次原韵奉和 其三》
清代·郭曾炘

晓风残月唱屯田，争及城南尺五天。阁道添星深得地，羲和敲日不停鞭。

前途黯惨仍愁暮，旧梦迷离尽化烟。休说十围亲手植，也应憔悴异当年。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。